同房侍御竹園新亭與邢大判官同遊
作者：張垍
朝代：唐

paragraphs: 隱隱春城東，朦朧陳近深。
君子顧榛莽，興言傷古今。
決河道新流，疎逕蹤舊林。
開亭俯川陸，時景宜招尋。
肅穆逢使軒，寅猶事登臨。
忝遊芝蘭下，還對桃李陰。
峯遠白波來，氣喧黃鳥吟。
因覩歌頌作，始知經濟心。
灌（疑）壇（疑）縣（小川環樹疑此字涉下文而衍）有遺風，單父多鳴琴。
誰得久州縣，蒼生懷德音。
（日本藏唐抄本《新撰類林抄》卷四）。